- Առաջին հերթին պետք է ավելացնենք մեր անտառային տարածքները: Հարկավոր է մշակաբույսերի այնպիսի տեսակներ տնկել, որոնք ավելի ջերմասեր են, խոնավության հանդեպ պահանջը քիչ է, և ռացիոնալ օգտագործենք մեր ռեսուրսները: Մասնավորապես, այսօր իրականացվող ընդհանուր ոռոգումը պետք է փոխարինել կաթիլային ոռոգման համակարգերով: Կարևոր է նաև նոր տեխնոլոգիաների կիրառումը մշակաբույսերի աճեցման և մշակման ժամանակ: Բայց ամենակարևոր հարցն այսօր հողերի դեգրադացման խնդիրն է, իսկ դա նշանակում է, որ ներկայումս հողերը քայքայվում են, ինչը հանգեցնում է մշակաբույսերի բերքատվության անկման և անապատացման: Կան հետազոտությունների տվյալներ, որոնց համաձայն մեր հանրապետության տարածքի մոտավորապես 60 տոկոսը ենթարկված է դեգրադացիայի: